ཨོཾ་སྭསྟི་སིདྡྷ། བདེ་སྟོང་ཨེ་ཝཾ་ཟུང་འཇུག་ཆོས་སྐུའི་གདངས། །འོག་མིན་ཞིང་
399

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
A (ZR
གཙོར་ངེས་པ་ལྔ་ལྡན་པ། །ཁྱབ་བདག་རྡོ་རྗེ་སེམས་དཔའ་ངུར་སྨྲིག་གར། །ཡོངས་
བསྒྱུར་བུ་སྟོན་ཆོས་རྗེར་གསོལ་བ་འདེབས། །རྣམ་ཀུན་མཆོག་ལྡན་བདེ་ཆེན་རིགས་
བརྒྱའི་བདག །སྟོང་ཉིད་སྣ་ཚོགས་ལྷ་མོར་རྟག་རྩེ་བའི། །(༡༤༥ན)དཀྱིལ་འཁོར་རྒྱ་
མཚོའི་སྡེ་དཔུང་མི་ཡི་གཟུགས། །སྟོན་མཛད་རིན་ཅེན་གྲུབ་ལ་གསོལ་བ྾། །མ་
བྱོན་སངས་རྒྱས་གསུམ་པ་སཱ་ལའི་ལྗོངས། །གནས་ལྔ་རིག་པའི་པཎ་ཆེན་འཇིག་རྟེན་
མིག །ཤེས་བྱ་ཐམས་ཅད་མཁྱེན་པ་རིན་ཅེན་གྲུབ། །རྒྱལ་བ་གཉིས་པའི་ཞབས་ལ་
གསོལ་བ྾། །ལེགས་སྦྱར་རིན་ཅེན་སྨྲ་ལ་རྣམ་པར་རྒྱལ། །བསོད་ནམས་དཔལ་གྱིས་
ཚད་མ་ལྷུན་གྲུབ་པ། །ཤེས་རབ་སྤྱན་གྱིས་བཟོ་རིག་འབུམ་སྡེ་གཟིགས། །དངོས་
སློབ་ཡང་རྩེ་གསུམ་ལ྾། །རིང་འཚོའི་དོན་ཡོད་གསོ་རིག་འཛིན་པའི་དཔལ། །ཡེ་
ནས་མདོ་སྡེ་ཤེས་པས་དོན་ཀུན་གྲུབ། །རང་རྒྱུད་དམ་ཆོས་དཔལ་གྱིས་འདུལ་མཁས་
བཟང་། །དངོས་སློབ་ཡང་རྩེ་གསུམ་ལ། །མངོན་པ་རིན་ཅེན་མ་རིག་ལས་སངས་
རྒྱས། །དབང་པོ་རྣོན་པོས་གར་ཐིག་དབྱངས་ལ་བྱང༌། །རྒྱུད་གསུམ་གཞོན་ནུ་
ནས་སྦྱངས་བསོད་ནམས་འབར། །དངོས་སློབ་ཡང་རྩེ་གསུམ་ལ་གསོལ་བ྾། །ཚུལ་
ལྡན་ཁྲིམས་ཀྱི་སྙིང་པོ་འདུས་པར་མཁས། །ཕྱི་ནང་གཞན་གསུམ་ཆོས་ཀྱི་དཔལ་
ཀུན་འཛིན། །ནམ་མཁའི་མཐའ་མཉམ་མན་ངག་མཆོག་ཏུ་གྲུབ། །དངོས་སློབ་
ཡང་རྩེ་གསུམ་གསོལ་བ྾། །ཉེར་གནས་བཤེས་གཉེན་འཇམ་དབྱངས་ཚེ་དབང་
ཟུང༌། །སྐྱབས་མཆོག་བསོད་ནམས་གྲུབ་པ་དོན་གྲུབ་དཔལ། །བདེ་རྒྱལ་མཆོད་
གཡོག་གཙོ་བོ་གནས་བརྟན་བཞི། །དམ་པའི་ཞམ་འབྲིང་དྲུག་ལ་གསོལ༞། །གོང་
གསལ་བཞི་ནས་དགེ་སློང་མི་གཅིག་པུ། །དཔེ་གཉེར་གཟིམས་གཡོག་གཏོར་གཤོམ་
བསོད་ནམས་གྲུབ། །དམ་པའི་ཆོས་ཀྱི་དུང་འབུད་རིན་ཅེན་སྐྱབས། །རིམ་གྲོར་
བརྩོན་མཛད་(༡༤༥བ)གཉིས་ལ་གསོལ། །གཞན་ཡང་བུ་སྟོན་ལུགས་འཛིན་རིམ་བྱོན་
པ། །སྙན་པའི་གྲགས་པ་འབར་པའི་རྒྱལ་མཚན་འཆང་། །སྐུ་ཞང་བཀྲ་ཤིས་གཡས་
འཁྱིལ་རྒྱལ་མཚན་འཛིན། །མཚུངས་མེད་དམ་པ་གཉིས་པ་གསོལ་བ྾། །རིན་ཅེན་
400...

བླ་མའི་བསྟོད་ཚོགས་ཀྱི་རིམ་པ། ༼༡༥༽
ཆོས་མཁས་ཕུན་ཚོགས་བསོད་ནམས་འཕེལ། །ཡིད་བཞིན་ནོར་བུ་ལྟར་བཟང་རིན་
པོ་ཆེ། །རྣམ་དཔྱོད་ཕུལ་ཕྱིན་ཟླ་བ་དཔལ་རིན་སྡེ། །མཚུངས་མེད་དམ་པ་གསུམ་ལ་
གསོལ་བ྾། །སོ་རིགས་སྔགས་འཆང་མཐུ་ཆེན་ཤཱཀྱ་དཔལ། །འཁྲུལ་རྟོག་ཀུན་ཞིག་
ཚུལ་ཁྲིམས་རྒྱལ་མཚན་བསྒྲེང༌། །བཀའ་བཞིའི་རིན་ཅེན་ཐུབ་བསྟན་རྒྱལ་མཚན་
མཛེས། །མཚུངས་མེད་དམ་པ་གསུམ་ལ་གསོལ་བ྾། །མང་ཐོས་རིན་ཅེན་དཔལ་
གྱིས་མངོན་མཐོར་གྲུབ། །ལྷ་སྔགས་ཡེ་ཤེས་རྒྱ་མཚོ་ཤར་ཆེན་པ། །མཁྱེན་རབ་སྙན་
གྲགས་རིན་ཅན་མཆོག་ཏུ་གྲུབ། །མཚུངས་མེད་དམ་པ་གསུམ་ལ་གསོལ་བ྾། །རིག་
འཛིན་སྐྱོ་སྟོན་སྔགས་འཆང་རྒྱལ་པོའི་ཞབས། །ཐམས་ཅད་མཁྱེན་ངེས་ལོ་ཆེན་
།མཚུངས་
ཆོས་སྐྱོང་བཟང་། །རིན་ཅེན་གྲུབ་བསྟན་རྒྱལ་པོའི་སྲིད་འཛིན་མཁས།
མེད་དམ་པ་གསུམ་ལ་གསོལ་བ྾། །སྐུ་ཞང་རིགས་ལས་རིན་ཅེན་མཆོག་ཏུ་གྲུབ། །
རྣམ་བཀྲ་བསྐྱེད་རིམ་ཤིས་པའི་དཔལ་ལ་འབྱོར། །རྒྱལ་བ་ཀུན་འདུས་ཚར་པ་རྡོ་
རྗེ་འཆང༌། །མཚུངས་མེད་དམ་པ་གསུམ་ལ་གསོལ་བ྾། །བསྟན་པའི་མེ་རོ་སློང་
བ་མཁྱེན་བརྩེའི་དབང་། །ཆེས་དཀོན་མཆོག་གི་ལམ་བཟང་སྟོན་ལ་མཁས། །རང་
གཞན་དོན་ཀུན་ལྷུན་གྲུབ་རྒྱལ་མཚན་འཆང༌། །མཚུངས་མེད་དམ་པ་གསུམ་ལ་
གསོལ་བ྾། །འདུལ་བའི་བསྟན་པས་འགྲོ་རྣམས་སྐལ་བཟང་སྦྱོར། །བྱང་གླིང་བཀྲ་
ཤིས་བསྟན་(༡༤༦ན)པའི་རྒྱལ་མཚན་བཟུང༌། །རིགས་ཀུན་ཁྱབ་བདག་དབང་ཕྱུག་རབ་
བརྟན་རྗེ། །མཚུངས་མེད་དམ་པ་གསུམ་ལ་གསོལ་བ་འདེབས། །འཁྲུལ་སངས་ཡོ་
གར་བློ་རྒྱས་ཚེ་ཡི་དཔལ། །ཤཱཀྱའི་བསྟན་པ་འཇིགས་མེད་སེང་གེ་བཞིན། །རིན་
ཅེན་ཆོས་ཀྱི་རྒྱ་མཚོའི་རླབས་འཕྲེང་གཡོ། །མཚུངས་མེད་དམ་པ་གསུམ་ལ་གསོལ་
བ྾། །འཇམ་མགོན་བསོད་ནམས་མཆོག་ལྡན་རྡོ་རྗེ་སེམས། །ཁྱབ་བདག་རིན་
ཅེན་བསོད་ནམས་མཆོག་ཏུ་གྲུབ། །ཕྱོགས་འདིར་ལྷག་བསམ་ཆེས་དཀར་དམ་ཆོས་
ཀྱི། །བཀའ་དྲིན་སྩོལ་མཛད་གཉིས་ལ་གསོལ་བ྾། །ཀུན་མཁྱེན་བུ་སྟོན་མ་དྲོས་
མཚོ་ཆེན་ལས། །སློབ་བརྒྱུད་བགྲང་ཡས་ཆུ་བོ་མཐའ་ཀླས་པ། །མ་དག་རྙོག་ ་མ་
401

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
ཡོངས་བྲལ་བྱོན་ཟིན་དང༌། །སླད་མར་འབྱོན་འགྱུར་རྣམས་ལ་གསོལ་བ྾། །མཆོག་
གསུམ་ཀུན་གྱི་ངོ་བོ་དངོས་བརྒྱུད་ཀྱི། །དཔལ་ལྡན་བླ་མ་གདན་གསུམ་ཚང་བའི་
མགོན། །དཀྱིལ་འཁོར་རྒྱ་མཚོའི་ལྷ་ཡི་ཚོགས་བཅས་ལ། །གངྒཱའི་ཀླུང་རྡུལ་ལུས་
སྤྲུལ་གུས་ཕྱག་འཚལ། །ནམ་མཁའ་མཛོད་ཀྱི་སྒོ་ཕྱེ་མཆོད་པ་དབུལ། །ཕྲ་རགས་
སྡིག་ལྟུང་ཉེས་སོ་ཅོག་ཀུན་བཤགས། །དགེ་ཚོགས་གང་གིས་བསྒྲུབས་ཀྱང་སྙིང་
ནས་རང་། །སྟོན་པ་ཡོངས་ལ་དམ་ཆོས་གསུང་བར་བསྐུལ། །ཞི་མཐར་མི་གནས་
གཡུང་དྲུང་རྟག་བརྟན་གསོལ། །བསོད་ནམས་བྱས་རྣམས་མཁའ་མཉམ་སེམས་
ཅན་གྱི། །བྱང་ཆེན་འཐོབ་པའི་རྒྱུ་རུ་ལེགས་བསྔོས་པ། །བསམས་པ་ཇི་བཞིན་ལྷུན་
གྱིས་གྲུབ་པར་ཤོག །སྲིད་གསུམ་བཅུད་ཀྱི་ཉ་ཕྱིས་ཡངས་པའི་ཁོག །ཐུབ་བསྟན་
མུ་ཏིག་ཕྱུར་བུར་ཉེར་སྤུངས་པ། །ཕན་དང་བདེ་བའི་གདུགས་དཀར་གྲིབ་བསིལ་
(༡༤༦བ)དུ། །འཇིག་རྟེན་ཁམས་ཀུན་ཡོངས་སུ་ངལ་གསོར་ཤོག །རིན་ཅེན་གྲུབ་
པའི་རིང་ལུགས་ས་སྲུངས་དབང༌། །སྨིན་གྲོལ་མན་ངག་གསེར་སྦྱངས་རྒྱན་སྤྲས་
ནས། །ཐོས་བསམ་སྒོམ་པའི་གོམ་སྟབས་ལྷོད་པོ་རུ། །སཱ་ལའི་སྨན་ལྗོངས་གཞི
རྒྱུ་བར་ཤོག །སྡེ་འདི་གུད་ལུས་ཐུགས་རྗེ་བརྒྱ་བྱིན་གཙུག །རེག་པས་བུ་སྟོན་བཞེད་
སྲོལ་ལྷ་གཟུགས་སུ། །བསྒྱུར་མཛད་ཚར་ཆེན་ཡབ་སྲས་བསྟན་པའི་ཉི། །འོད་བརྒྱས་
གླིང་བཞིའི་སྣང་བ་རྒྱས་པར་ཤོག །ཕྱག་རྒྱ་པ་སོགས་སྣ་ཚོགས་ཆོས་ཀྱི་རག །མ་
འདྲེས་རྒྱ་གར་མཁས་གྲུབ་རིང་ལུགས་གསེར། །འདི་ཕྱི་བདེ་སྐྱིད་རིན་དུ་བྲིན་པའི་
ཟོང༌། །གཏན་བདེའི་གླིང་བགྲོད་དེད་དཔོན་ཆེར་གྱུར་ཤོག །རྣམ་ཐོས་བུ་སོགས་
རྡོ་རྗེའི་ཆོས་སྐྱོང་བ། །འཕྲིན་ལས་སྤུ་སྟུག་བཀྲ་བའི་མདོངས་མཐའ་ལ། །ཞོན་ནས་
ཡིད་སྲུབས་མཆེ་བ་དྲུང་ཕྱུངས་ཏེ། །རང་བསྟན་མཐོ་རིས་འདུན་སར་གར་བྱེད
ཤོག །གནས་སྐབས་སུ་ཡང་རྫོགས་ལྡན་སྐྱེ་རྒུའི་ཚེ། །བསོད་ནམས་དབང་ཐང་བགོ་
བཤའི་བྱར་ཡོད་པས། །རྩོད་པའི་གདུང་བ་མངོན་སུམ་ལྟ་ཅི་ཞིག །རྨི་ལམ་དུ་ཡང་
མྱོང་བར་མི་འགྱུར་ཤོག །ལོ་ཆེན་བུ་ལ་སྙིང་ནས་གསོལ་འདེབས་རྣམས། །ཡང་
402

བླ་མའི་བསྟོད་ཚོགས་ཀྱི་རིམ་པ། ༼༡༥༽
སྲིད་ཀུན་ཏུ་དགའ་ལྡན་ཞིང་མཆོག་དེར། །མི་ཕམ་མགོན་པོས་དབུགས་དབྱུང་རྗེས་
བཟུང་སྟེ། །རླབས་ཆེན་རྒྱལ་སྲས་སྤྱོད་པས་དུས་འདར་ཤོག · །མཆོག་གསུམ་གྲུབ་པ་
ལྷ་དང་རིག་འཛིན་ཚོགས། །སྙན་པའི་གླུ་ལེན་རོལ་མོ་འཁྲོལ་བཞིན་དུ། །བཀྲ་ཤིས་
མེ་ཏོག་མནྡཱ་ར་ཡི་ཆར། །འཛིན་མའི་ཁྱོན་ཀུན་མ་ལུས་ཁྱབ་པར་ཤོག །ཅེས་དཔལ་
ལྡན་ཞ་ལུ་པའི་བསྟན་པ་ལ་བཀའ་དྲིན་ཆེ་བའི་དམ་པ་རྣམས་ལ་གསོལ་འདེབས་ཀྱི་
ཚིགས་སུ་བཅད་པ་པདྨ་རཱ་གའི་འཕྲེང་བ་འདི་ནི་དཀྱིལ་འཁོར་རྒྱ་མཚོའི་ཁྱབ་བདག་
མཁན་རིན་པོ་ཆེ་ཚེ་(༡༤༧ན)དབང་ལྷུན་གྲུབ་རབ་བརྟན་བསྟན་པའི་རྒྱལ་མཚན་དཔལ་
བཟང་པོའི་གསུང་གིས་བསྐུལ་བ་དང་དུ་བླངས་ཏེ་ཟ་ཧོར་གྱི་བནྡེས་སྦྱར་བའི་ཡི་གེ་
པ་ནི་གནས་བརྟན་འཇམ་དབྱངས་གྲགས་པའོ།། །།